Diari Oficial de la Generalitat Valenciana


Sumari del DOGV 3237, del 07-05-1998 (1998/2683)

RESOLUCIÓ de 9 de març de 1998, del president de la Comissió Territorial d’Urbanisme, per la qual es fa públic l’acord de la Comissió Territorial d’Urbanisme d’Alacant de 28 de novembre de 1997, que fa referència a l’aprovació definitiva del projecte d’urbanització de l’obra pública de la ronda nord de Santa Pola.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2683


Data del document
:   09-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 9 de març de 1998, del president de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme d'Alacant de 28 de novembre de 1997, que fa referència a l'aprovació definitiva del projecte d'urbanització de l'obra pública de la ronda nord de Santa Pola. [1998/X2683]
  
La Comissió Territorial d'Urbanisme, en la sessió del dia 28 de novembre de 1997, va adoptar el següent acord:
  
«Vist l'expedient de referència i d'acord amb els següents
  
Antecedents de fet
  
Primer
  
L'Ajuntament, en la sessió plenària del 30 de juny de 1997, va acordar l'aprovació definitiva de l'expedient, ratificada el 28 de novembre de 1997, després de complir els tràmits d'exposició pública per mitjà dels anuncis apareguts en el Diari Oficial de la Generalitat Valenciana, de 9 de novembre de 1996, i en un diari d'àmplia difusió provincial el 6 d'agost de 1996. No s'hi van presentar al·legacions.
  
No obstant això, la introducció de modificacions en el projecte fan que aquest siga tramitat novament, en compliment de l'article 81 de la LRAU com un pla especial. És per això perquè s'exposa de nou al públic en el Diari Oficial de la Generalitat Valenciana, d'11 de setembre de 1997, i en el Butlletí Oficial de la Província, l'1 d'agost de 1997. Va ser aprovat provisionalment per l'Ajuntament en la sessió plenària de 27 d'octubre de 1997, ratificada el 28 de novembre de 1997, i tramés a la Comissió Territorial d'Urbanisme per a l'aprovació definitiva.
  
Segon
  
La documentació està integrada pel projecte bàsic de ronda urbana de Santa Pola, format per memòria, annexos de l'1 al 12 i pressupostos, estudi d'impacte ambiental i plànols de l'estat actual i modificat.
  
Així mateix, consta document del conveni subscrit per la Generalitat Valenciana i l'Ajuntament per a l'execució de les obres de la ronda nord el 17 d'octubre de 1997, i informe de l'arquitecte municipal on es justifica que els estàndards del Pla Parcial del Sector RT-2 continuen complint-se, després de la modificació.
  
Tercer
  
Consten en l'expedient els següents informes sectorials:
  
- Oficina del Pla de Carreteres de la Conselleria d'Obres Públiques, Urbanisme i Transports, de 29 d'octubre de 1997, favorable.
  
- Declaració d'Impacte Ambiental, de 14 d'abril de 1997, favorable, amb 13 condicions, el compliment de les quals garanteix l'Ajuntament en l'acord plenari de 28 de novembre de 1997.
  
- Conselleria de Cultura, Educació i Ciència, de 4 de novembre de 1997, favorable amb dues condicions.
  
- Ministeri de Foment, de 12 de novembre de 1997, favorable.
  
Quart
  
De l'examen de la documentació presentada es dedueix:
  
a) Que és objecte d'aquest projecte l'adequació del Pla General d'Ordenació Urbana al traçat de la ronda urbana esmentada el projecte de la qual ha sigut redactat per la Conselleria d'Obres Públiques, Urbanisme i Transports.
  
b) Que, en resum, el projecte afecta:
  
- Una parcel·la municipal que pertany a equipament esportiu que queda reduït a 2.000 m2 que passen a viari.
  
- Una parcel·la de dotació docent que pertany a la Conselleria de Cultura, Educació i Ciència, que es redueix en 240 m2 que passen també a viari.
  
- Una parcel·la edificable que pertany a un únic propietari que es redueix en 1.500 m2 que passen a viari i que queda dividida en dos però amb la mateixa edificabilitat.
  
Cinquè
  
Segons consta en l'informe tècnic municipal les dotacions que en resulten continuen complint els estàndards; no obstant això, l'Ajuntament ha assumit en el ple del 28 de novembre de 1997 reposar les dotacions a la dimensió primera, amb la qual cosa satisfarà l'informe de la Conselleria de Cultura, Educació i Ciència.
  
Consideracions tecnicojurídiques
  
Primera
  
La tramitació és correcta, d'acord amb l'article 38 de la LRAU, per remissió del 81 de la mateixa llei.
  
Segona
  
La documentació es considera completa, ja que és suficient per al tràmit d'aprovació definitiva, en compliment de l'article 38 de la LRAU.
  
Tercera
  
Es justifica el compliment d'estàndards d'equipaments i l'Ajuntament garanteix el compliment de les condicions imposades per la Conselleria de Cultura, Educació i Ciència i les consideracions de la Declaració d'Impacte Ambiental.
  
Quarta
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cinquena
  
La Comissió Territorial d'Urbanisme és l'òrgan competent per a l'adopció d'aquest acord a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme
  
ACORDA
  
Primer
  
Aprovar definitivament el projecte d'urbanització de l'obra pública de la ronda nord de Santa Pola.
  
Segon
  
Publicar íntegrament aquest acord d'aprovació en el Diari Oficial de la Generalitat Valenciana perquè entre en vigor immediatament, de conformitat amb el que estableixen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document de no té normes urbanístiques.
  
Amb aquesta publicació no en cal la notificació individualitzada.
  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»
  
Alacant, 9 de març de 1998.- El president de la Comissió Territorial d'Urbanisme: Fernando Modrego Caballero.